CELEX: 32021D0877
Language: el
Date: 2021-05-26 00:00:00
Title: Απόφαση (ΕΕ) 2021/877 του Συμβουλίου της 26ης Μαΐου 2021 για τον διορισμό ενός τακτικού και ενός αναπληρωματικού μέλους, έπειτα από πρόταση της Ιταλικής Δημοκρατίας, στην Επιτροπή των Περιφερειών

1.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 192/11
               
            
         ΑΠΟΦΑΣΗ (ΕΕ) 2021/877 ΤΟΥ ΣΥΜΒΟΥΛΙΟΥ
         της 26ης Μαΐου 2021
         για τον διορισμό ενός τακτικού και ενός αναπληρωματικού μέλους, έπειτα από πρόταση της Ιταλικής Δημοκρατίας, στην Επιτροπή των Περιφερειών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη τις προτάσεις της ιταλικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Το άρθρο 300 παράγραφος 3 της Συνθήκης προβλέπει ότι η Επιτροπή των Περιφερειών απαρτίζεται από αντιπροσώπους οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 20 Ιανουαρίου 2020 το Συμβούλιο εξέδωσε την απόφαση (ΕΕ) 2020/102 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2020 έως τις 25 Ιανουαρίου 2025.
                  
               
                     (3)
                  
                  
                     Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας της κας Simonetta SALIERA κατόπιν εκπνοής της θητείας της ως εκλεγμένου μέλους περιφερειακής διοίκησης.
                  
               
                     (4)
                  
                  
                     Η ιταλική κυβέρνηση πρότεινε την κα Loredana CAPONE, η οποία είναι εκλεγμένη αντιπρόσωπος περιφερειακού οργανισμού (Presidente del Consiglio regionale e Consigliere regionale della Puglia), ως τακτικό μέλος της Επιτροπής των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2025.
                  
               
                     (5)
                  
                  
                     Μία θέση αναπληρωματικού μέλους της Επιτροπής των Περιφερειών έμεινε κενή λόγω της παραίτησης του κ. Alessandro PIANA.
                  
               
                     (6)
                  
                  
                     Η ιταλική κυβέρνηση πρότεινε τον κ. Gianmarco MEDUSEI, ο οποίος είναι εκλεγμένος αντιπρόσωπος περιφερειακού οργανισμού (Presidente del Consiglio regionale e Consigliere regionale della Liguria), ως αναπληρωματικό μέλος της Επιτροπής των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2025,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι ακόλουθοι εκλεγμένοι αντιπρόσωποι περιφερειακών οργανισμών διορίζονται στην Επιτροπή των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2025:
            
                        α)
                     
                     
                        ως τακτικό μέλος:
                        
                                    —
                                 
                                 
                                    κα Loredana CAPONE, Presidente del Consiglio regionale e Consigliere regionale della Puglia·
                                    
                                 
                              και
                     
                  
                        β)
                     
                     
                        ως αναπληρωματικό μέλος:
                        
                                    —
                                 
                                 
                                    κ. Gianmarco MEDUSEI, Presidente del Consiglio regionale e Consigliere regionale della Liguria.
                                 
                              
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 26 Μαΐου 2021.
            
               
                  Για το Συμβούλιο
               
               
                  Η Πρόεδρος
               
               M. do C. ANTUNES
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2020/102 του Συμβουλίου της 20ής Ιανουαρίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 20 της 24.1.2020, σ. 2).